Jegyzőkönyv  

Készült: 2014. augusztus 26-án az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester 

Varga Attila alpolgármester



 Milon László



 Kovács Lászlóné



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 9 órakor.

Javaslatot tesz az ülés napirendjére az alábbiak szerint:
Napirend:

1.  A nem közművel összegyűjtött háztartási szennyvíz begyűjtésére vonatkozó 

     pályázat elbírálása

     Előadó:aljegyző

2. A nem közművel összegyűjtött háztartási szennyvíz begyűjtésére vonatkozó   

    közszolgáltatásról szóló 10/2014. (VIII.08.) rendelet módosítása

    Előadó: aljegyző

3.    Egyéb ügyek

        Előadó: polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
85/2014.(VIII.26.) határozata
Napirend elfogadása

Kunpeszér Község Önkormányzat Képviselő-testülete 2014. augusztus 26. napján megtartott ülésének napirendjét a következők szerint határozza meg:

1.  A nem közművel összegyűjtött háztartási szennyvíz begyűjtésére vonatkozó 

     pályázat elbírálása

     Előadó:aljegyző

2. A nem közművel összegyűjtött háztartási szennyvíz begyűjtésére vonatkozó   

    közszolgáltatásról szóló 10/2014. (VIII.08.) rendelet módosítása

    Előadó: aljegyző

3.    Egyéb ügyek

        Előadó: polgármester

I.Napirendi pont tárgyalása

.  A nem közművel összegyűjtött háztartási szennyvíz begyűjtésére vonatkozó 

     pályázat elbírálása

     Előadó:aljegyző

(Írásos előterjesztés a jkv. 1. melléklete)

Boskóné Dr. Tabányi Annamária aljegyző elmondja, hogy a képviselő-testület a 75/2014.(VII.15.) határozatával döntött a nem közművel összegyűjtött háztartási szennyvíz begyűjtése szolgáltatás végzésére vonatkozó pályázati felhívás elfogadásáról.
A pályázati felhívás 3 vállalkozó részére került megküldésre, és 2 pályázat érkezett be:

1. Kuszaka  2004. Bt

2. Somogyi István

részéről.

Mindkét pályázó megfelel a pályázati kiírásban foglaltaknak. Az írásos előterjesztéssel együtt a pályázatokat a képviselő megkapták.

Milon László elmondja, hogy ez a közszolgáltatás nem sok háztartást érint, mivel elenyésző számba vannak azok, akik nem csatlakoztak a szennyvízcsatorna hálózatra.

Németh László elmondja, hogy jelenleg is a Kuszaka 2004. Bt. az, aki a BÁCSVÍZ ZRT. alvállalkozójaként a feladatot ellátja, és ő adta az olcsóbb ajánlatot is. Javasolja  közszolgáltatási szerződés megkötését a Kuszaka 2004. BT-vel.

A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének

86/2014.(VIII.26.) határozata

A nem közművel összegyűjtött háztartási szennyvíz begyűjtésére vonatkozó

pályázat elbírálása

Határozat

Kunpeszér Község Önkormányzatának Képviselő-testülete úgy határoz, hogy a  nem közművel összegyűjtött háztartási szennyvíz begyűjtésére vonatkozó  felhívásra beérkezett pályázatok közül a Kuszaka 2004. Bt (6090 Kunszentmiklós, Liszt F. út 10.) pályázatát nyilvánítja nyertesnek a legalacsonyabb összegű ellenszolgáltatás bírálati szempontja alapján.
A Képviselő-testület felhatalmazza polgármestert a közszolgáltatási szerződés aláírására.

Felelős:
polgármester
Határidő:
2014. szeptember 15.
II.Napirendi pont tárgyalása

A nem közművel összegyűjtött háztartási szennyvíz begyűjtésére vonatkozó közszolgáltatásról szóló 10/2014. (VIII.08.) rendelet módosítása
    Előadó: aljegyző
(Írásos előterjesztés a jkv. 2. melléklete)

Boskónéá Dr. Tabányi Annamária aljegyző elmondja, hogy az új közszolgáltató kiválasztásával egyidejűleg a nem közművel összegyűjtött háztartási szennyvíz begyűjtésére vonatkozó közszolgáltatásról szóló 10/2014.(VIII.08.) rendelet 1.§ (5) bekezdésének módosítása szükséges, a szolgáltató személyének, illetve a díj változására tekintettel.

Németh László javasolja a 10/2014.(VIII.08.)önkormányzati rendelet ( a továbbiakban:Rendelet) 1.§ (5) bekezdésének módosítását az alábbiak szerint:

„(5)
A nem közművel összegyűjtött háztartási szennyvíz begyűjtését, elszállítását, ártalommentes elhelyezését, valamint a szolgáltatás folyamatosságának biztosítását – Kunpeszér Község Önkormányzatával (továbbiakban: Önkormányzat) megkötött közszolgáltatási szerződés alapján a Kuszaka 2004. Bt.. (a továbbiakban: Szolgáltató) végzi.”

Egyidejűleg javasolja a Rendelet 1. mellékletének módosítását a Kuszaka 2004. Bt. által adott díjnak megfelelően.

A Képviselő-testület 4 igen szavazat, ellenszavazat és tartózkodás nélkül az alábbi rendeletet alkotta:

Kunpeszér Község Önkormányzat Képviselő-testületének 

11/2014. (IX.01.) rendelete

a nem közművel összegyűjtött háztartási szennyvíz begyűjtésére vonatkozó közszolgáltatásról szóló 10/2014.(VIII.08.) rendelet módosításáról
(rendelet a jkv. 3. melléklete)

III.Napirendi pont tárgyalása

Egyéb ügyek
Előadó:polgármester

Németh László polgármester elmondja, hogy :

-felajánlottuk a ADUVIZIG-nek üzemeltetésre az Önkormányzati tulajdonú csatornákat, de azok üzemeltetésre történő átvételét nem tartja az ADUVIZIG indokoltnak

-a Bács-Kiskun Megyei Rendőrkapitányság vezetője a Kunszentmiklósi Rendőrkapitányság kapitányságvezetői beosztásba a jelenleg megbízott Rigó János r. alezredes, rendőrségi tanácsos úr kinevezését tervezi. A kinevezéshez kéri a Képviselő-testület véleményét.

A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének

87/2014.(VIII.26.) határozata

Kinevezés véleményezése
Határozat

Kunpeszér Község Önkormányzatának Képviselő-testülete – figyelemmel a Rendőrségről szóló 1994. évi XXXIV. tv. 8. § (2) bekezdésére- támogatja Rigó János r. alezredes, rendőrségi tanácsos úr kinevezését a  Kunszentmiklósi Rendőrkapitányság kapitányságvezetői beosztásba.
Felelős:
Képviselő-testület
Határidő:
azonnal

· a szüreti felvonulás tervezett időpontja 2014. szeptember 20.

· Az idősek napjának tervezett időpontja 2014. szeptember 27.

· Ismerteti Nagy Sándor jelenlegi bérlő 0270/10 hrsz-ú önkormányzati ingatlan további bérbevételére vonatkozó kérelmét.

· A képviselő-testület egyhangúlag úgy foglalt állást, hogy a döntést megelőzően várjuk meg, hogy a következő évben a munkaügyi központ milyen közfoglalkoztatási programot indít, melyekbe esetleg be lehetne vonni az érintett területet. Addig az önkormányzat nem tud a terület bérbeadásáról dönteni.
· Elmondja, hogy Kunpeszéren telepítésre került egy meteorológiai állomás, amely saját napelemes és akkumulátoros áramforrással automatikusan működik, a mért időjárási adatokról – talaj hőmérséklet, levegő hőmérséklet, UV globális napsugárzás, szélsebesség, hő-pára tartalom, csapadék mennyiség, levél nedvesség, - beépített modem segítségével rendszeres időközökben jeleket küld és egy számítógépes szoftver segítségével összeköttetésben van Magyarországon és Közép-Európában működő állomásokkal, így lehetőség van minden eddigi időjárás előrejelzésnél pontosabb 24 órás illetve 5 napos időjárás előrejelzésre. A településünk honlapján (www.kunpeszer.hu)  bárki számára elérhető a meteorológiai előrejelzés, melyet minden kunpeszéri lakos figyelmébe ajánlunk, de elsősorban a gazdálkodók számára nyújt értékes információt, melyet a növényvédelmi munkálatok végzésénél tudnak hasznosítani.
Mivel az ülésnek több napirendje, kérdés és hozzászólás nem volt, az alpolgármester azt 10 órakor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
